Lav et referat af nedenstående tekst:

Tekst:
Det er blot to dage siden, Laura-Vilde Bilstrup skrev på Facebook, at hun vil hjælpe trængte familier med julen. - Der er virkelig kommet mange fine ting allerede, fortæller hun, mens hun viser rundt i 'julemandens værksted', som hun kalder køkkenet i Aars, hvor stabler med legetøj, bøger og andre sager hober sig op. - Det er her, vi pakker gaverne ind og gør dem klar til familierne. Lige nu er en sending på vej til henholdsvis Bornholm og Sjælland, fortæller Laura-Vilde Bilstrup. Sammen med sin mor bruger Laura tid på at sortere gaver, skrive hilsner fra julemanden - som i dette tilfælde er en julekvinde. Og når gaverne er klar, bliver de sendt eller afleveret. - Mit blødende hjerte har utroligt svært ved tanken om, at nogle skulle komme tilbage i skole eller børnehave uden gaver, lyder det fra Laura-Vilde Bilstrup, der er sygeplejerskestuderende. Det er ikke første gang, hun samler ind, men meget tyder på, at der er særligt brug for det i år. For efterspørgslen på julehjælp er stor, melder flere organisationer om. Rift hos julehjælpen Hos én af de organiserede julehjælpere, Røde Kors, mærker de tydeligt på ansøgertallet, at det er blevet dyrere at være dansker. - Vi oplever, at der er en stigende efterspørgsel på vores julehjælpsgavekort, og allerede nu har vi fået rigtig mange ansøgninger, fortæller Hanne Dahl, der er formand for Røde Kors i Aalborg. Sidste år uddelte de julegavekort til 400 trængte familier. I år er ansøgertallet på 350, og der er stadig 14 dage til fristen. - Det generelle billede er jo, at børnefamilier er trængte. Inflationen er høj og energipriserne stiger. Så dem der havde lidt sidste år, har endnu mindre i år. Og vi forventer, at flere er blevet økonomisk trængte. Gavekort Julehjælpen består af et gavekort på 900 kroner til en Coop-butik samt et gavekort på 200 kroner til Røde Kors' butikker. Beløbet er i år hævet lidt, og gavekortet er en ny tilføjelse for at imødese den økonomiske situation, forklarer Hanne Dahl. - Det at få julehjælp og ansøge, er jo ikke noget, man gør for sjov. Det gør man jo, fordi man reelt ikke har mulighed for at holde en ordentlig jul. Modtagerne af julehjælpen bliver vurderet ud fra indkomst, og i samarbejde med kommunen er der mulighed for at dobbelttjekke. - Vores julehjælp går altid til børnefamilier, for vi synes, at alle skal komme i skole efter jul og have fået gaver og noget godt at spise. Idé til arbejdspladser Midt i de mange ansøgninger krydser Røde Kors i Aalborg fingre for, at de modtager endnu flere donationer. - Vi håber, vi kan imødekomme alle ansøgningerne, siger Hanne Dahl og henviser til muligheden for at donere via hjemmesiden. - Det kunne også være, man på arbejdspladser fandt på at lave en indsamling i stedet for den årlige pakkekalender eller bingo. Hos Røde Kors kan man søge om julehjælp indtil den 27. november. Også Laura-Vilde Bilstrup i Aars håber, at der kommer flere gaver til de trængte familier, hun finder via Facebook. - Bare tanken, om at de her børn åbner pakkerne, gør mig glad.

Referat:
Med 40 dage til juleaften er organisationer og privatpersoner i fuld gang med at forberede julehjælp.